Document ID: /roh_data/filtered/Laws_Sagogn.jsonl.gz/18

Cuntegn
I.	Principi	3
II.	Procedura da damondas	3
III.	Diever regular	5
IV.	Diever special ed arranschaments	6
V.	Taxas	7
VI.	Stipulaziuns generalas	8
VII.	Determinaziuns finalas	10
Sebasond sin Ia constituziun communala; a. i. art. 28, lit. 2, relai la radunonza communala suandonta lescha per il diever dallas localitads ed ils implonts publics.
Principi
Procedura da damondas
Diever regular
Diever special ed arranschaments
Taxas
Stipulaziuns generalas
Determinaziuns finalas
Rimnada sistematica 
da dretg communal dalla
Vischnaunca da Sagogn
Nummera
0290.02
Tetel
Lescha per il diever da localitads
Ediziun
Ediziun dils 16.04.2015

Ediziun dils 02.12.2005
Ediziun dils 28.02.1985
Valeivel
01.01.2016
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Principi
Art. 1
Principi
Sebasond sin quella lescha metta Ia vischnaunca da Sagogn a disposiziun localitads da vischnaunca e diversas apparaturas sco era plazs da giug per diever en emprema lingia dil menaschi da scola.

Ulteriuramein duein Ias localitads era vegnir nezegiadas per diever cultural, sco p.ex. seras da divertiment, concerts e representaziuns.

Las uniuns, ils arranschaders ed organisaturs en vischnaunca han Ia preferenza. 
Procedura da damondas
Art. 2
Procedura da damondas
La suprastonza elegia il responsabel dalla vischnaunca per las damondas da diever da localitads, suenternumnau “responsabel”.

Damondas per il diever dallas localitads ein d'inoltrar cun ils formulars correspondents alla canzlia communala. Lezza meina vinavon la damonda al responsabel.

Il responsabel meina il plan d’occupaziun e decida davart las damondas inoltradas.

Il plan d'occupaziun cun las damondas lubidas ei ligionts per tut ils utilisaders.
Prioritad ed disponibilitad
Art. 3
Prioritad ed disponibilitad
Occurrenzas d'interess superiur sco p.ex. radunonzas communalas, exposiziuns ed activitads specialas dallas scolas han prioritad.

Diever special ed arranschaments han per ordinari precedenza al diever regular.

Ils utilisaders resp. organisaturs ch'ein nudai el plan d'occupaziun vegnan orientai entras il responsabel ad uras davart ina tala occurrenza ch'impedescha lur diever.

Per ordinari ein las localitads serradas per diever ils firaus e duront las vacanzas da stad.
Dispetas
Art. 4
Dispetas
Per reglar il diever dallas localitads per diever special ni per arranschaments san tut ils responsabels petents vegni clamai ad ina radunonza da coordinaziun. Quella ha liug eI decuors dil meins settember ni tenor basegns. II suprastont responsabel per las localitads ensemmen cul responsabel convocheschan quella sesida.

Quei vala era en cass da dispetas ni da cruschadas da termins per diever special ed arranschaments.

Selai buc anflar ina sligiaziun cuntenteivla denter las partidas, decida il responsabel dalla vischnaunca davart la precedenza. El risguarda ils usits locals. Resalvau ei art. 27.
Cundiziuns specialas
Art. 5
Cundiziuns specialas
Las lubientschas san vegnir colligiadas cun cundiziuns specialas. 

Ei exista negin dretg per la renovaziun d'ina lubientscha.
Midadas
Art. 6
Midadas
Sch'in arranschament ha buca liug ni sch'ina reservaziun per diever regular vegn midada ei quei d'annunziar immediat al responsabel.
Damondas per diever regular
Art. 7
Damondas per diever regular
Damondas per il diever regular pil proxim onn da scola ston vegnir inoltradas tochen la fin digl onn da scola current.

Lubientschas per diever regular vegnan dadas sil pli bia per in onn da scola.

Il responsabel tracta tut las damondas per diever regular avon l’entschatta digl onn da scola. La confirmaziun dalla damonda (lubientscha) duei vegnir dada tochen l'entschatta digl onn da scola. Resalvau ei la procedura tenor art. 4.
Uras da diever
Art. 8
Uras da diever
Ils utilisaders san far diever dallas localitads generalmein naven dallas 7:00 tochen las 22.30. Las localitads ein da bandunar sil pli tard 1/4 ura suenter il diever.
Survigilonza
Art. 9
Survigilonza
Arver e serrar las localitads ei exclusivamein l'obligaziun dils possessurs dallas clavs. Il responsabel sa controllar las localitads da tut temps ed annunzia eventualas constataziuns alla suprastonza communala. Las stanzas ein da mantener schubras ed en uorden.
Damondas per diever singul
Art. 10
Damondas per diever singul
Damondas per diever special ed arranschaments ston vegnir inoltradas aschi baul sco pusseivel, mo sil pli tard in meins avon l’occasiun.

En cass da damondas a cuort termin sa il responsabel dar la lubientscha, sche las localitads giavischadas ein libras.
Surdada e surprendida dallas localitads
Art. 11
Surdada e surprendida dallas localitads
Las localitads duvradas vegnan surdadas cun in protocol da surdada entras il responsabel.

Las ordinaziuns dil responsabel ein da suandar e d'exequir. Alla fin digl arranschament pren il responsabel investa dallas localitads duvradas e rapportescha tenor il protocol da surdada.
Installar ed allontanar indrez per las occurrenzas.
Art. 12
Installar ed allontanar indrez per las occurrenzas.
Igl organisatur ei sez responsabels per endrizzar las localitads. Tut il mobiliar ei d’allontanar immediat suenter che las producziuns ein finidas. Quei sto succeder conform alla lubientscha resp. en cunvegnientscha cul responsabel.
Ustria
Art. 13
Ustria
Per il menaschi d'ustria valan las prescripziuns dil reglament d'ustria dalla vischnaunca.
Schubergiar
Art. 14
Schubergiar
Tut las localitads duvradas ein da schubergiar e da returnar schubras ed en uorden. La halla ei da surdar scuada. 

II medem vala era pil contuorn sch'igl ei vegniu fatg diever da quel.
Ein las localitads buc schubergiadas cuntenteivel annunzia il responsabel las munconzas all'administraziun communala. L'administraziun adossescha ils cuosts per schubergiar dalla vischnaunca al petent resp. sa incaricar sin donn e cuost digl petent ina interpresa da schubergiar.
Principi
Art. 15
Principi
Per l’utilisaziun dallas localitads dalla vischnaunca vegn pretendiu taxas.

Per uniuns, societads e gruppas dil vitg sa la suprastonza communala sminuir ni relaschar las taxas.

En cass specials, principalmein per arranschaments cun intent public, menai tras entras auters che numnau en alinea 2, sa la suprastonza communala medemamein sminuir ni relaschar las taxas.
Uorden da taxas
Art. 16
Uorden da taxas
La suprastonza relai in uorden da taxas che cuntegn ina survesta dallas localitads che san vegnir nezzegiadas, ensemen cun las taxas per il diever da quellas localitads.

Las taxas vegnan fixadas entras Ia suprastonza communala per in onn da scola.
Contribuziuns supplementaras
Art. 17
Contribuziuns supplementaras
La suprastonza sa stipular contribuziuns supplementaras per arranschaments extraordinaris, per restabiliments e per occurrenzas da gener privat.
Principi
Art. 18
Principi
IgI ei dad haver quitau dallas localitads, d’impedir donns vid quellas, da tener uorden e da spargnar aua ed energia. Ils eschs ein da serrar cu la localitad vegn bandunada. Ils uordens da casa e da scola ein da risguardar.

Era duront l'utilisaziun dallas localitads eis ei da tener serrau l'escha e da stizzar tut Ias cazzolas buca neccessarias.

La vischnaunca resp. las uniuns mettan a disposiziun divers inventari. EI sto vegnir tractaus cun quitau.
Urdeins
Art. 19
Urdeins
Ils urdeins da gimnastica astgan buca vegnir runai entuorn. II transport e diever ha da succeder cun ils mieds prevedi.

Ils urdeins dalla halla astgan buca vegnir duvrai el liber e sin plazzas da giug. II suprastont da scola ni il meinascola decidan arisguard excepziuns.
Utilisaziun dils cundrezs
Art. 20
Utilisaziun dils cundrezs
Ils cundrezs tecnics (regulaturs da pegnas, scaffa da segironzas, etc.) astgan mo vegni manipulai da persunas cumpetentas che han I'autorisaziun dil responsabel dalla vischnaunca.
Responsabladad
Art. 21
Responsabladad
La vischnaunca da Sagogn refusescha scadina responsabladad visavi ils petents e tiarzas persunas. 

La suprastonza sa pretender dil petent en connex cun la lubientscha in'assicuranza da responsabladad.

Il petent porta en scadin cass tutta responsabladad per activitads en connex cun la lubientscha per il diever dallas localitads. En special ei el responsabels per tut ils donns caschunai vid baghetgs, indrezs, mobilias, requisits, urdeins, instruments, etc. El ein medemamein responsabels per tut ils donns caschunai entras il diever enviers la vischnaunca.
La vischnaunca da Sagogn refusescha scadina responsabladad visavi ils petents e tiarzas persunas. 

La suprastonza sa pretender dil petent en connex cun la lubientscha in'assicuranza da responsabladad.

Il petent porta en scadin cass tutta responsabladad per activitads en connex cun la lubientscha per il diever dallas localitads. En special ei el responsabels per tut ils donns caschunai vid baghetgs, indrezs, mobilias, requisits, urdeins, instruments, etc. El ein medemamein responsabels per tut ils donns caschunai entras il diever enviers la vischnaunca.
Donns
Art. 22
Donns
Munconzas ni donns constatai ni caschunai ein da communicar immediat al responsabel cun il formular prevediu.

En cass da donns entras igl organisatur sa il responsabel incaricar impressaris cun Ia reparatura. IIs cuosts vegnan adossai agl organisatur.

En tut ils auters cass fa il responsabel propostas per las reparaturas alla suprastonza communala.
Munconzas ni donns constatai ni caschunai ein da communicar immediat al responsabel cun il formular prevediu.

En cass da donns entras igl organisatur sa il responsabel incaricar impressaris cun Ia reparatura. IIs cuosts vegnan adossai agl organisatur.

En tut ils auters cass fa il responsabel propostas per las reparaturas alla suprastonza communala.
Fimar
Art. 23
Fimar
Igl ei strictamein scumandau da fimar en tut las localitads dalla vischnaunca.
Clavs
Art. 24
Clavs
II diever dallas clavs ei reglaus egl uorden da clavs che vegn relaschaus dalla suprastonza communala.

En scadin cass ha mintga petent cun ina lubientscha valeivla il dretg da silmeins ina clav.

L'administraziun communala ei responsabla per la repartiziun e la restituziun dallas clavs.
Uordens supplementars
Art. 25
Uordens supplementars
Uordens ni directivas cumpleteschan quella lescha. Els vegnan relaschai dalla suprastonza communala tenor basegns.
Disposiziun penala
Art. 26
Disposiziun penala
Tgi che violescha sapientivamein ni a moda irresponsabla las prescripziuns da questa lescha vegn castigiaus cun ina summa d’entochen 1000 francs.

Ad organisaturs che risguardan buc igl uorden e las ordinaziuns dalla suprastonza ni dalla persuna responsabla dalla vischnaunca san ulteriuras lubientschas da diever vegnir refusadas, resp. Ia lubientscha valeivla retratga immediatamein. Quei succeda entras ina disposiziun dalla suprastonza communala.
Mieds legals
Art. 27
Mieds legals
Encunter decisiuns e disposiziuns dalla persuna responsabla sa vegnir inoltrau protesta enteifer 30 gis tier la suprastonza communala. Lezza decida definitivamein.
Vigur
Art. 28
Vigur
Quella lescha entra en vigur igl 1. da schaner 2016 suenter I'approbaziun entras Ia radunonza communala. 

Questa lescha remplazza tuttas leschas e reglaments anteriurs.
Ediziun approbada dalla Suprastonza communala ils
-
Ediziun approbada dalla Radunonza communala ils
28.10.2015
Ediziun approbada dalla Regenza dil cantun GR ils
-
Lescha per il diever da localitads
Rimnada sistematica da dretg communal		Pagina 2 da 10
Lescha per il diever da localitads - Determinaziuns finalas	01.01.2016
Rimnada sistematica da dretg communal		Pagina 10 da 10